ภูวศิษฐ์ อนันต์พรสิริ

ภูวศิษฐ์ อนันต์พรสิริ (ชื่อเกิด จักรกฤษ ขำจิตร์; เกิด 17 พฤศจิกายน พ.ศ. 2538)  เป็นนักร้อง-นักแต่งเพลงชาวไทย อดีตศิลปินนพพร ซิลเวอร์โกลด์ ปัจจุบันเป็นศิลปินสังกัดจีนี่ เรคคอร์ด ในเครือจีเอ็มเอ็ม แกรมมี่

 ประวัติ 
ภูวศิษฐ์ อนันต์พรสิริ หรือเดิมชื่อว่า จักรกฤษ ขำจิตร์ เปลี่ยนชื่อเนื่องจากชื่อเก่ามีคนบอกว่าเหมาะกับคนบวชเป็นพระ อยู่ในศาสนา ภูวศิษฐ์จบการศึกษาจากมหาวิทยาลัยราชภัฏร้อยเอ็ด เริ่มแรกประกอบอาชีพครู

จากนั้นเริ่มเข้าสู่เส้นทางสายดนตรีด้วยการเข้าประกวดในรายการ เดอะวอยซ์ไทยแลนด์ (ฤดูกาลที่ 7) อยู่ในทีมของปองกูล สืบซึ้ง จบรายการกับตำแหน่งรองชนะเลิศ หลังจากนั้นได้ทำงานเป็นนักดนตรีสมทบกับปองกูล กว่า 2 ปี

ผลงานซิงเกิลแรกชื่อเพลงว่า "มนุษย์ต่างดาว" และได้มาเป็นศิลปินสังกัดจีนี่ เรคคอร์ด ในเครือแกรมมี่ มีผลงานแรกกับสังกัดคือเพลง "ดวงเดือน" ที่มียอดชมในยูทูบมากกว่า 100 ล้านครั้ง รวมถึงเพลงที่ 2 "นะหน้าทอง" ก็มียอดชมในยูทูบมากกว่า 100 ล้านครั้งเช่นกัน ภายในเวลา 2 เดือน

เดือนพฤศจิกายน พ.ศ. 2565 ภูวศิษฐ์มีผลงานอัลบั้มแรกชื่อ Moon ไรซิ่ง รวมถึงมีคอนเสิร์ตในรูปแบบเวอร์ชวลที่ชื่อ DR.J presents The Journey of MOONไรซิ่ง JOEY PHUWASIT Virtual Concert

เดือนสิงหาคม พ.ศ. 2567 ปล่อยซิงเกิลแรก "หมาคาบเกิบ" ซิงเกิลแรกในอัลบั้ม โพนทราย Style Sound ชื่งได้รับแรงบันดาลใจในอำเภอโพนทราย จังหวัดร้อยเอ็ด ซึ่งเป็นบ้านเกิดของภูวศิษฐ์

พ.ศ. 2569 ภูวศิษฐ์มีผลงานแสดงภาพยนตร์เรื่องแรกคือ สัปเหร่อ 2 รวมถึงร้องเพลงประกอบภาพยนตร์เรื่องนี้ชื่อเพลง "โลกหลังความเศร้า" ร้องร่วมกับก้อง ห้วยไร่ ภูวศิษฐ์มีส่วนร่วมแต่งทั้งเนื้อร้องและทำนองเอง มิวสิกวิดีโอกำกับโดยธิติ ศรีนวล ผู้กำกับภาพยนตร์ สัปเหร่อ 2 ในมิวสิกวิดีโอแสดงภาพฟ้อนหน้าไฟ ศิลปะการแสดงพื้นบ้านที่จัดขึ้นในงานศพ

 ความเป็นศิลปิน 
ภูวศิษฐ์ได้รับอิทธิพลการร้องเพลงจากแบงค์ ปรีติ จากวงแคลช รวมถึงเขาได้ฝึกการร้องเสียงสูงจากโต ซิลลี่ฟูลส์ แห่งวงซิลลี่ ฟูลส์ ฝึกร้องหมอลำจากไหมไทย หัวใจศิลป์ และมนต์แคน แก่นคูน

ภูวศิษฐ์ถนัดเครื่องดนตรีอยู่ 2 ประเภท คือ กีตาร์และพิณ เริ่มฝึกเล่นกีตาร์จากการฟังเพลงของโลโซ เสือ ธนพล ซิลลี่ ฟูลส์ บอดี้สแลม บิ๊กแอส แคลช เขามีส่วนร่วมในการแต่งเพลง ยังได้เล่นพิณเพื่อแสดงตัวตนในเพลง

 ผลงาน 
 เพลง 
 "มนุษย์ต่างดาว"
 "ดวงเดือน" (เพลงประกอบภาพยนตร์ ทิดน้อย)
 "โอ๊ย"
 "แม่" (เพลงประกอบภาพยนตร์ แดง พระโขนง)
 "Rocket Festival" (สัญญาเดือนหก)
 "เดือนหงาย" (ร่วมกับ พลพล พลกองเส็ง)
 "นะหน้าทอง"
 "เสี่ยว"
 "เดือนชนเดือน" (ร่วมกับ ป๊อบ ปองกูล)
 "ตะวันทอแสง" (ร่วมกับ แบงค์ รัฐวิชญ์)
 "เมษาจะกลับไป" (ร่วมกับ จ๋าย TaitosmitH)
 "โหยหา"
 "ข่อย" (เพลงประกอบโฆษณาผลิตภัณฑ์น้ำยาบ้วนปาก SALZ)
 "สปฉ." (ร่วมกับ เบลล่า ราณี ,มาริโอ้ โจ๊ก เพลงประกอบโฆษณาขนมอบกรอบยี่ห้อ ตะวัน (Tawan) )
 "เป็นได้อีกเยอะ I'm possible" (ร่วมกับ Bowkylion เพลงประกอบโฆษณา CardX)
 "ฮักได้บ่" (ร่วมกับ ลุลา)
 "ปรากฏการณ์ผีเสื้อ" (ร่วมกับ Bodyslam)
 "ตัดสาย" (เพลงประกอบโฆษณาแอป Whoscall)
 "หัวใจสะออน" (ซนซน 40 ปี GMM GRAMMY)
 "Deliver เลิฟ" (ร่วมกับ PROXIE เพลงประกอบโฆษณา 7Delivery)
 "หมาคาบเกิบ"
 "สาริกาลิ้นทอง" (ร่วมกับ เปเปอร์เพลนส์ genie 100x100)
 "นิดหน่อย"
 "แสงดาว"
 "To Be The Champion เสียงเชียร์ เพื่อแชมป์" (เพลงประจำการแข่งขันวอลเลย์บอลหญิงชิงแชมป์โลก 2025)
 "ด็อกเตอร์แดนซ์ซิ่ง" ร่วมกับ เบิร์ด ธงไชย
 "Move On แบบใด"
 "โลกหลังความเศร้า" ร่วมกับก้อง ห้วยไร่ เพลงประกอบภาพยนตร์ สัปเหร่อ 2

 อัลบั้ม 
 Moon ไรซิ่ง (พ.ศ. 2566)
 โพนทราย Style Sound (เร็วๆนี้)

 คอนเสิร์ต 
 ออนซอนเดย์ โจอี้ ภูวศิษฐ์ คอนเสิร์ต

 ผลงานการแสดง 
 ซีรีส์ 
 สาธุ 2 (เน็ตฟลิกซ์)

 ภาพยนตร์ 
 สัปเหร่อ 2

 รางวัล 
 ปี รางวัล สาขาที่เข้าชิง จากผลงาน ผลการตัดสิน 2565 MusicLibrary Best Of 2022 POPULAR VIEW OF THE YEAR "นะหน้าทอง"  2566 โทตี้มิวสิกอวอร์ดส์ 2022 เพลงแห่งปี "นะหน้าทอง"  บันทึกเสียงแห่งปี "นะหน้าทอง" โปรดิวเซอร์: รัฐวิชญ์ อนันต์พรสิริ  ศิลปินแห่งปี – เดี่ยว   ศิลปินหน้าใหม่แห่งปี   มิวสิกวิดีโอแห่งปี "นะหน้าทอง" กำกับโดย HeadQuaters  เพลงยอดนิยมแห่งปี "นะหน้าทอง"  เพลงศิลปินชายยอดนิยมแห่งปี "นะหน้าทอง"  LINE MELODY MUSIC AWARDS 2022 SILVER MELODY "ดวงเดือน"  คมชัดลึก อวอร์ด ครั้งที่ 19 ศิลปินชายเดี่ยวยอดเยี่ยม   เพลงยอดเยี่ยม "นะหน้าทอง"   Siamrath Online Awards 2023 นักร้องชายยอดนิยม   The Guitar Mag Awards 2023 New Wave Of the Year  

 อ้างอิง 

หมวดหมู่:นักร้องชายชาวไทย

หมวดหมู่:บุคคลจากจังหวัดร้อยเอ็ด
หมวดหมู่:พุทธศาสนิกชนชาวไทย
หมวดหมู่:ศิลปินสังกัดจีนี่เรคอร์ดส